[pic] | EUROOPAN YHTEISÖJEN KOMISSIO | Bryssel 24.4.2008 KOM(2008) 224 lopullinen KOMISSION KERTOMUS EUROOPAN PARLAMENTILLE, NEUVOSTOLLE JA EUROOPAN TILINTARKASTUSTUOMIOISTUIMELLE Selvitys 7.–9. Euroopan kehitysrahaston (EKR) varainhoidosta vuonna 2007 {SEC(2008)518} SISÄLLYSLUETTELO 1. Johdanto 3 2. Merkittävät tapahtumat vuonna 2007 3 3. Tärkeimmät tapahtumat 4 4. seitsemännen, kahdeksannen ja yhdeksännen EKR:n taloudellinen tilanne vuoden 2007 lopussa 5 5. Akt-ohjelmien oikea-aikainen ja tehokas toteuttaminen: tulokset suhteessa tavoitteisiin vuonna 2007 5 5.1. Parannetaan ohjelmien laatua, vaikutuksia ja pitkän aikavälin kestävyyttä 5 5.2. Annetaan tukea nopeammin 8 5.2.1. Pidetään maksattamatta olevien sitoumusten määrä vakaana 10 5.2.2. Jaetaan sitoumukset tasaisesti koko vuodelle ja vältetään sitoumusten kasautuminen vuoden loppuun 12 5.2.3. Stabex 12 5.3. Koordinoidaan ja yhdenmukaistetaan toimet muiden rahoittajien kanssa 13 5.4. Varmistetaan tehokas valvontaympäristö ja vastuualueet 14 5.5. Toteutetaan aktiivista henkilöstöpolitiikkaa ja kehitetään sisäisiä prosesseja 16 1. JOHDANTO Tämä selvitys täyttää yhdeksänteen Euroopan kehitysrahastoon (EKR) sovellettavan varainhoitoasetuksen[1] 96 artiklan 2 kohdassa ja 102 artiklan toisessa virkkeessä komissiolle asetetun vaatimuksen laatia selvitys varainhoitovuoden varainhallinnosta. EuropeAid-yhteistyötoimiston toiminnan tuloksellisuuden kuvaamisessa ja OECD:n kehitysapukomitean (OECD-DAC) raportoinnissa käytetyt numerotiedot ovat bruttomääräisiä, koska ne eivät sisällä vapautettuja sitoumuksia eivätkä perintämääräyksiä. Tässä jaksossa ja liitteessä olevat luvut ovat myös bruttomääräisiä, jollei toisin mainita. 2. MERKITTÄVÄT TAPAHTUMAT VUONNA 2007 EuropeAid-yhteistyötoimiston hallinnoimassa EKR:ssa vuosi 2007 oli poikkeuksellinen, koska kaikki yhdeksännen EKR:n varat oli sidottava vuoden loppuun mennessä. Neuvosto asetti toukokuussa 2005 yhdeksännen EKR:n varojen sitomisen määräajaksi 31.12.2007. Tämä päätös on ns. raukeamislauseke (sunset clause).[2] Poikkeuksia myönnettiin Stabex-välineelle ja tukimenoille.[3] AKT–EY-ministerineuvosto päätti toukokuussa 2007, että osa yhdeksännen EKR:n varamäärärahoista, jotka oli alun perin tarkoitettu pitkän aikavälin kehitystyöhön, kohdennetaan konsolidoituihin B-määrärahoihin, AKT-valtioiden välisille FLEX-ohjelmille, Afrikan rauhanrahastoon ja EU–AKT-infrastruktuurirahastolle. Neuvosto päätti marraskuussa 2007, että Ranskan merentakaisten maiden ja alueiden (MMA) yhtenäisten ohjelma-asiakirjojen mukaisille rahoituspäätöksille ja EKR:n määrärahoista kertyvien korkotulojen käytölle asetettuja määräaikoja jatketaan edelleen.[4] Komissio teki vuonna 2007 yhdeksännen EKR:n loppuarviointiin liittyviä päätöksiä, ja EuropeAid-yhteistyötoimistoa pyydettiin mukauttamaan määrärahojen kohdentamista maittain, alueittain ja aloittain. Komissio pystyi noudattamaan kaikkia raukeamislausekkeen mukaisia ehtoja. Näitä olivat erityisesti seuraavat: 1. Vapautetaan kaikki käyttämättömät varat maaliskuun 2007 loppuun mennessä, jotta niistä voidaan tehdä uusi sitoumus ennen vuoden loppua. 2. Toimitetaan heinäkuun 2007 loppuun mennessä EKR-komitealle lausuntoa varten tiedot kaikista ohjelmista, joihin liittyy maa- ja aluekohtaisia A-määrärahoja. 3. Valmistellaan (raukeamislausekkeessa määritetyssä määräajassa) päätöksentekoa varten uudet ohjelmat, jotka nimettiin ensisijaisiksi AKT–EY-ministerineuvoston toukokuussa 2007 tekemällä päätöksellä. Näin kaikki yhdeksännen EKR:n varat voitiin sitoa vuoden 2007 loppuun mennessä, lukuun ottamatta Ranskan merentakaisia maita ja alueita ja EKR:n korkotuloja, kuten päätöksessä 2007/792/EY sallitaan. Ensimmäisen kerran EKR:n kaikki varat on sidottu ennen seuraavan EKR:n voimaantuloa. Kehitysyhteistyön pääosasto sai vuonna 2007 päätökseen 10. EKR:n mukaisen ohjelmatyön 51:n maakohtaisen strategia-asiakirjan/maaohjelman osalta. Niihin liittyy varoja yhteensä 8,7 miljardia euroa, mikä on 65 prosenttia suunnitelluista maakohtaisista määrärahoista. Jäljelle jääviä määrärahoja koskeva ohjelmatyö on tarkoitus saattaa päätökseen vuonna 2008, ja 10. EKR voi tulla voimaan aikaisintaan kesäkuussa 2008. 3. TÄRKEIMMÄT TAPAHTUMAT - Taloudelliset tavoitteet vuonna 2007 – Komissio saavutti lähes kaikki tavoitteensa. Kokonaissitoumuksia ja sopimuksia koskevat tavoitteet ylittyivät. Ensimmäisen kerran EKR:n kaikki varat on sidottu ennen seuraavan EKR:n voimaantuloa. - Maksuja suoritettiin EKR:sta ennätysmäärä (2,92 mrd. euroa), vaikka varojen puute aiheutti maksuvalmiusongelmia. Viime vuosina tapahtunut EKR:n maksutahdin nopeutuminen on aiheuttanut paineita jäsenvaltioille, joiden on myös nopeutettava omien rahoitusosuuksiensa maksamista. Jotkin jäsenvaltiot olivat jo vuonna 2007 haluttomia korottamaan rahoitusosuuksiaan. EKR:n maksuvalmiusongelmat ovat siis mahdollisia vuonna 2008. - Sisäinen valvonta ja prosessit – Euroopan kehitysrahastoa ei ole vielä integroitu yhteisön ulkopuolisiin maihin suunnattua yhteisön apua hallinnoivan toimialan tietojärjestelmään (Common RELEX Information System, CRIS). Lisäksi uuden atk-järjestelmän (ABAC-FED) käyttöönotto viivästyy edelleen vuoden 2009 alkuun. - Henkilöstö – EuropeAid-yhteistyötoimiston työmäärän arvioinnin perusteella vuoden 2007 aikana voitiin palkata 11 uutta sopimussuhteista toimihenkilöä yhteistyötoimiston päätoimipaikan C-linjaan. Henkilöstötilanteen helpottumisesta huolimatta yhteistyötoimiston AKT-osaston työmäärä henkilöä kohti on edelleen suuri muista maantieteellisistä alueista vastaaviin osastoihin verrattuna. AKT-valtioissa sijaitsevissa lähetystöissä henkilöstötilanne on edelleen hyvin tiukka. 4. SEITSEMÄNNEN, KAHDEKSANNEN JA YHDEKSÄNNEN EKR:N TALOUDELLINEN TILANNE VUODEN 2007 LOPUSSA[5] SEURAAVASSA TAULUKOSSA ESITETÄÄN 7.–9. EKR:N KOKONAISTILANNE VUODEN 2007 LOPUSSA. SITOMATTOMIA VAROJA OLI VUODEN 2006 LOPUSSA 3,16 MRD. EUROA. NIISTÄ OLI VUODEN 2007 LOPUSSA JÄLJELLÄ 49 MILJ. EUROA ELI NOIN 0,001 PROSENTTIA VAROJEN KOKONAISMÄÄRÄSTÄ. Taulukko 1: 7.–9. EKR:n taloudellinen tilanne vuoden 2007 lopussa (milj. euroa) | Euroopan kehitysrahastoista AKT- ja MMA-valtioille kohdennetut varat[6] | Sidotut varat | Käytetyt varat | Maksattamatta olevat varat/sitoumukset | 7 ja 8. EKR | 9. EKR | 7–9. EKR yhteensä | Sitomattomat varat | Maksattamattomat sitoumukset (RAL) | Maksattamatta olevat varat yhteensä | A | b | c (a + b) | D | E | f (c - d) | G (d - e) | h (f + g) | 21 422,27 | 15 906,38 | 37 328,65 | 37 279,37 | 26 699,96 | 49,28 | 10 579,40 | 10 628,69 | Sitomattomilla varoilla (49,28 milj. euroa) voidaan rahoittaa raukeamislausekkeen mukaisia poikkeuksia. 5. AKT-OHJELMIEN OIKEA-AIKAINEN JA TEHOKAS TOTEUTTAMINEN: TULOKSET SUHTEESSA TAVOITTEISIIN VUONNA 2007 EuropeAid-yhteistyötoimiston tavoitteet on EKR:n osalta määritetty seuraavasti: - tavoitteet, jotka sisältyvät EuropeAid-yhteistyötoimiston vuotuisen hallintosuunnitelman AKT-osaan, ja - EuropeAid-yhteistyötoimiston johtokunnan hyväksymät toiminnan tuloksellisuutta kuvaavat keskeiset indikaattorit. Seuraavassa luvussa kerrotaan, kuinka nämä tavoitteet saavutettiin tai ylitettiin. 5.1. Parannetaan ohjelmien laatua, vaikutuksia ja pitkän aikavälin kestävyyttä - Kaikki ohjelmat arvioidaan määrittely- ja laadintavaiheessa EuropeAid-yhteistyötoimiston laatutukiryhmät tekevät toimista ennakkoarvioinnin. Laatutukiryhmän suorittamien EKR:n rahoitusehdotusten tarkastusten määrä kasvoi vuonna 2007 saavuttaen 91 prosenttia kyseisenä vuonna ohjelmiin sidotuista varoista. Taulukko 2: Laatutukiryhmän tarkastamat EKR:n rahoitusehdotukset (2007) | Hankkeen vaihe | Indikaattori | 2006 | 2007 | Vuosi-muutos (%) | Määrittely | Tarkastetut määrittelyasia-kirjat | Lukumäärä | 156 | 169 | 8 % | Arvo (milj. euroa) | 2 276 | 1 636 | - 28 % | Laadinta | Tarkastetut rahoitusehdotukset | Lukumäärä | 181 | 272 | 50 % | Arvo (milj. euroa) | 3 094 | 3 173 | 3 % | Hanke-ehdotukset tarkastetaan määrittely- ja laadintavaiheessa. Määrittelyvaiheessa tehtävä perusteellinen analyysi vähentää pääsääntöisesti tarvetta tehdä muutoksia prosessin myöhemmissä vaiheissa. Laadintavaiheessa tehtyjen ennakkotarkastusten lukumäärä kasvoi huomattavasti vuonna 2007. Tämä johtuu siitä, että 9. EKR:n jäljellä olevien varojen sitominen edellytti paljon rahoituspäätöksiä. Määrittelyvaiheen tarkastusten arvo sen sijaan luonnollisesti väheni. Joissakin tapauksissa tarkastukset oli jo tehty aiempina vuosina alkuperäisen määrittelyvaiheen aikana. Jokainen laatutukiryhmän tarkastama ehdotus pisteytetään antamalla useita positiivisia (A/B) tai negatiivisia (C/D) arvosanoja eri kriteerien mukaisesti. Tavoitteena on määrittää ehdotuksen heikot kohdat, joissa on parantamisen varaa. Seuraavasta taulukosta nähdään, että laatutukiryhmien tarkastukset auttoivat parantamaan hanke-ehdotusten laatua määrittely- ja laadintavaiheen välisenä aikana: Taulukko 3: Laatutukiryhmien työn vaikutus EKR:n hanke-ehdotusten laatuun (2006 ja 2007) - kummassakin tarkastusvaiheessa annetut positiiviset ja negatiiviset arvosanat (%) | Arvo | 2006 | 2007 | Määrittely | Laadinta | Määrittely | Laadinta | Positiiviset arvosanat (a/b) | 90 | 95 | 92 | 94 | Negatiiviset arvosanat (c/d) | 10 | 5 | 8 | 6 | Laatutukiryhmän antamat negatiiviset arvosanat tarkoittavat sitä, että hanke-ehdotus joko hyväksytään muutettuna tai se hylätään, jolloin hanketta on kehitettävä ennen kuin se esitetään uudestaan laatutukiryhmälle. Komission yksiköt tekevät ehdotuksiin parannuksia vielä laadintavaiheen jälkeen toteuttamalla laatutukiryhmän suositukset ennen täytäntöönpanon alkua. - Jatketaan tarpeen mukaan talousarviotuen ja alakohtaisen tuen myöntämistä Vuonna 2007 komissio hyväksyi yleistä talousarviotukea yhteensä 415 miljoonaa euroa 38 valtiossa ja alakohtaista talousarviotukea yhteensä 259 miljoonaa euroa 16 valtiossa. Yleisen talousarviotuen osuus on 11,4 prosenttia ja alakohtaisen talousarviotuen 7 prosenttia kaikista sitoumuksista. Osuudet ovat hyvin lähellä vuoden alussa asetettuja tavoitteita (10 prosenttia ja 7 prosenttia). Taulukko 4: Uusi talousarviotuki ja alakohtainen talousarviotuki vuonna 2007[7] (milj. euroa) | Ohjelmatyyppi | Sitoumukset | Maksut | 2006 | 2007 | Muutos (%) | 2006 | 2007 | Muutos (%) | Yleinen talousarviotuki | 198 | 415 | + 109 % | 431 | 455 | + 5,6 % | Alakohtainen talousarviotuki | 414 | 259 | - 37 % | 207 | 129 | - 38 % | Yhteensä | 612 | 674 | + 10 % | 638 | 584 | - 8,5 % | Komissio toteutti vuonna 2007 seuraavat talousarviotukia koskevat toimet: se - julkaisi yleisen talousarviotuen suuntaviivat tammikuussa 2007; - julkaisi tarkistetut suuntaviivat alakohtaisille ohjelmille heinäkuussa 2007; - jatkoi julkisen menokehyksen arviointitoimia. Arvioinnin piirissä on yhteensä 54 valtiota, kun mukaan otettiin 15 uutta AKT-valtiota vuonna 2007; - käynnisti kaksi tutkimusta, joista toinen koskee muuttuvien maksuerien käytön dokumentointia talousarviotukien yhteydessä ja toinen julkisen varainhoidon arvioinnin ja julkisen varainhoidon uudistamiseen tarkoitetun tuen välisen johdonmukaisuuden tarkastelua; - testasi tulosperusteisen seurantajärjestelmän käyttöä alakohtaisissa ohjelmissa, mukaan luettuina talousarviotukea käyttävät ohjelmat; - alkoi kehittää johdonmukaisia menetelmiä talousarviotukien arviointia varten käyttäen pohjana vuonna 2006 toteutettua talousarviotuen yhteisarviointia. - Seuranta Vuonna 2007 seurannassa oli 544 kansallista ja alueellista hanketta (niiden kansalliset osatekijät mukaan luettuina), joita toteutettiin 77:ssä AKT- ja MMA-valtiossa. Tämä prosessi tuotti 600 seurantatulosta. Seurannassa olleiden hankkeiden kokonaisbudjetti oli 5 959 miljoonaa euroa, josta EKR rahoitti 5 551 miljoonaa euroa ja loput 408 miljoonaa euroa saatiin AKT-valtioille kohdistetuista EY:n budjettivaroista. Tulosperusteinen seurantajärjestelmä osoittaa, että EY:n yhteistyö AKT-valtioiden kanssa sujui melko hyvin vuonna 2007. Kaikkien tulosperusteisen seurantajärjestelmän kriteerien (merkityksellisyys, tehokkuus, tuloksellisuus, vaikutus ja kestävyys) keskimääräinen arvosana oli 2,66, joka on parempi kuin suunnitelmien mukaan etenevien hankkeiden tavoitteena oleva 2,5. Lisäksi jälkiseurannassa oli 49 hanketta, joiden toiminta oli päättynyt 12-24 kuukautta aiemmin. Seurannan aikana tehtyjen pisteytysten, jotka otetaan huomioon tulevien ohjelmien suunnittelussa, yleinen keskiarvo oli 2,58. Hankkeiden merkityksellisyyden, tuloksellisuuden ja vaikutuksen pistekeskiarvo oli 2,6. Molemmat tulokset ovat parempia kuin tavoitteena ollut 2,5. - Arviointi Komissio toteutti vuonna 2007 kolme maantieteellistä arviointia, jotka koskivat EY:n tukea AKT-valtioille (Mosambik, Eteläisen Afrikan kehitysyhteisö, ja Tyynenmeren alue). Lisäksi tehtiin yksi aihekohtainen arviointi (maatalouden rakenteiden ja maaseudun kehittäminen), jonka piiriin kuului AKT-valtioita ja muita valtioita. Arviointien perusteella annettiin seuraavat keskeiset suositukset: - Mosambikin kansallinen strategia: EU:lla olisi oltava strategisen koordinoijan rooli oikeuslaitoksessa; EU:n olisi tuettava voimakkaammin hallinnon demokratiaan perustuvan hajautuksen suunniteltua mallia; yleisen talousarviotuen ja alakohtaisen talousarviotuen osuutta olisi edelleen lisättävä; EU:n olisi myös tuettava Mosambikin hallitusta sen laatiessa kansallista toimintavalmiuksien kehittämispolitiikkaa. - Eteläisen Afrikan kehitysyhteisön (SADC) maiden alueellinen strategia: alueohjelmat pyritään integroimaan maaohjelmiin; varat pyritään jatkossa ohjaamaan kohteeseensa käyttäen edunsaajavaltioissa sovellettavia menettelyjä; SADC:lle myönnetään varoja omien menettelyjen kehittämiseen; järjestetään säännöllisesti alueellisten lähetystöjen kokouksia, joissa käsitellään aluekohtaisia asioita; tuetaan selkeämmin Eteläisen Afrikan kehitysyhteisön roolia yhteistyön helpottajana ja koordinoijana. - Tyynenmeren alueen AKT-maiden alueellinen strategia: lisätään poliittista vuoropuhelua; lisätään tukea Tyynenmeren alueen maille, jotta ne voivat paneutua ympäristönsuojeluun ja luonnonvarojen hoitoon; parannetaan alueellisen ja kansallisen tason välisiä yhteyksiä; kytketään rahoitussopimukset selkeämmin tuloksiin, ja kehitetään niiden seurantaa. - Aihekohtainen arviointi EY:n yhteistyöstä maatalouden rakenteiden ja maaseudun kehittämisen alalla: määritetään maatalousalan strategia ja painopisteet uudelleen; muodostetaan strategia siten, että tavoitteena on maaseutualueiden integroitu hallinnointi osana maaseudun kehittämistä; asetetaan alakohtaiset lähestymistavat etusijalle ja siirrytään mahdollisuuksien mukaan alakohtaiseen talousarviotukeen; tutkitaan, mitä vaikutuksia on kompensaatiotoimilla, joilla pyritään lieventämään yhteisessä maatalouspolitiikassa tehtyjen muutosten vaikutuksia AKT-valtioihin; toteutetaan strategisia ympäristöarviointeja maakohtaisten strategia-asiakirjojen tasolla, kuten direktiivissä 2001/42/EY edellytetään. Vuonna 2007 toteutettiin ainoastaan kolme AKT-valtioita koskevaa maantieteellistä arviointia, kun niitä oli seitsemän vuonna 2006. EuropeAid-yhteistyötoimiston arviointiyksikkö vastaa arvioinneista paitsi AKT-valtioissa (kehitysyhteistyön PO) myös muissa maissa (ulkosuhteiden PO). Lisäksi se tekee aihe- ja alakohtaisia arviointeja, jotka ulottuvat usein molemmille maantieteellisille alueille, joten arviointien määrä voi vaihdella vuositasolla. Ala- ja aihekohtaiset arviointiprosessit kestävät usein selvästi yli vuoden, ja päätökseen saatettujen arviointien lukumäärä vaihtelee tämän vuoksi vuosittain riippuen arvioinnin aloitusajankohdasta ja prosessin monimutkaisuudesta. 5.2. Annetaan tukea nopeammin EKR saavutti vuonna 2007 edellisvuoden tapaan lähes kaikki taloudelliset tavoitteensa. Seuraavassa taulukossa on yhteenveto tilanteesta: Taulukko 5: EKR:n toiminnan tuloksellisuutta kuvaavat tärkeimmät indikaattorit 2003–2007 (milj. euroa) | 2003 | 2004 | 2005 | 2006 | 2007 | Tavoite | Toteu-tunut | vuoden 2003 sitoumuksista | 97 % | 96 % | vuoden 2004 sitoumuksista | 95 % | 97 % | vuoden 2005 sitoumuksista | 80 % | 72 % | vuoden 2006 sitoumuksista | 59 % | 65 % | vuoden 2007 sitoumuksista | 27 % | 30 % | Sopimusten tekemisen nopeuttamiseksi 9. EKR:n varainhoitoasetuksessa[8] säädetään ns. D + 3 -säännöstä, jonka mukaan yksittäiset oikeudelliset sitoumukset on tehtävä viimeistään kolme vuotta sen jälkeen kun komissio on tehnyt vastaavan rahoitussitoumuksen. Edellä oleva taulukko on tämän säännön mukainen, koska jäljellä olevat vuosien 2003 ja 2004 yksittäiset sitoumukset liittyvät pääsääntöisesti määrärahoihin, jotka on tarkoitettu lopputarkastuksiin ja -arviointeihin tai varauksiksi ennakoimattomia menoja varten. Maksut EKR suoritti maksuja yhteensä ennätysmäärän 2 920 miljoonaa euroa . Vuonna 2006 maksuja oli yhteensä 2 826 milj. euroa ja vuonna 2005 yhteensä 2 544 milj. euroa). Vuoden 2007 maksujen alkuperäistä tavoitetta ( 3 136 miljoonaa euroa ) tarkistettiin 3 005 miljoonaan euroon neuvostolle lokakuussa annetussa tiedonannossa. Näin otettiin huomioon muun muassa se, että suunnitelluista maksuista 100 miljoonan euron erä erittäin velkaantuneille köyhille maille ja 40 miljoonan euron erä EU–Afrikka-infrastruktuurirahastolle lykättiin vuodelle 2008. Tämä johtui maksuehtojen täyttymisen viivästymisestä sekä vuoden lopulle ennakoiduista maksuvalmiusongelmista. Maksuja suoritettiin todellisuudessa 2 920 miljoonaa euroa, ja ilman maksuvalmiusongelmia summa olisi ollut vielä 200 miljoonaa euroa suurempi. Sekä sitoumusten että maksujen kokonaismäärät ovat kasvaneet tasaisesti vuodesta 1990, mikä osoittaa täytäntöönpanon nopeutuneen: [pic] - Pidetään maksattamatta olevien sitoumusten määrä vakaana, keskitytään sopimuksiin sekä vanhoihin ja lepääviin sitoumuksiin 5.2.1. Pidetään maksattamatta olevien sitoumusten määrä vakaana Maksattamatta olevat sitoumukset on maksettava moitteettomassa varainhoidossa sovellettavien sääntöjen mukaisesti. Komissio seuraa maksattamatta olevien sitoumusten kokonaismäärää tiiviisti. Maksattamatta olevien sitoumusten määrä kasvoi vuoden 2007 aikana 2,9 prosenttia eli 10 281 miljoonasta eurosta 10 579 miljoonaan euroon. Maksattamatta olevien sitoumusten määrä on kasvanut 1.1.2007 jälkeen seuraavasti: Maksattamatta olevat sitoumukset 1.1.2007 | 10 281 | Lisätään uudet kokonaissitoumukset vuonna 2007 | 3 636 | Vähennetään vapautetut maksusitoumukset | 464 | Vähennetään vuonna 2007 suoritetut maksut | 2 920 | Lisätään perintämääräykset | 45 | Maksattamatta olevat sitoumukset 31.12.2007 | 10 579 | Kuten taulukosta käy ilmi, maksattamatta olevien sitoumusten kokonaismäärän kasvu johtuu erityisesti siitä, että vuonna 2007 tehtiin suuri määrä kokonaissitoumuksia, koska raukeamislausekkeen voimassaolo päättyi vuoden 2007 lopussa. - Keskitytään ”vanhojen” ja ”lepäävien” sitoumusten täytäntöönpanoon Aiempina vuosina käyttöön otetut täytäntöönpanoa nopeuttavat toimet tuottavat edelleen hyviä tuloksia. Esimerkiksi hankkeiden toteuttamiseen keskimäärin kuluva aika, jota mitataan maksattamatta olevien sitoumusten suhteella vuotuisiin maksuihin, lyheni yli 25 prosenttia vuosina 2001–2007: Taulukko 6: Hankkeiden keskimääräinen toteuttamisaika vuosina (maksattamatta olevien sitoumusten suhde vuotuisiin maksuihin) | 2001 | 2002 | 2003 | 2004 | 2005 | 2006 | 2007 | 4,96 | 4,5 | 4,2 | 4,0 | 4,1 | 3,6 | 3,6 | Maksattamatta olevien sitoumusten kokonaismäärän vakauttamiseksi komissio seuraa tarkasti vanhoja ja lepääviä sitoumuksia, kuten seuraavasta taulukosta käy ilmi. Taulukko 7: Vanhojen ja lepäävien sitoumusten tilanne 2006–2007 | Indikaattori | Määrä (milj. euroa) | Huomautukset | Sitou-muslaji | määritelmä | 31.12.06 | 31.12.07 | Ta-voite | To-teutu-nut | Vanhat sitou-mukset | Varat sidottu yli 5 vuotta sitten, ei vielä maksatettu | 822 | 860 | 903 | Vanha tavoite on käytännössä saavutettu | Lepäävät sitou-mukset | Varat sidottu yli 2 vuotta sitten, mutta sopimusta ei ole tehty eikä varoja ei ole maksatettu | 276 | 250 | 100 | Lepäävien maksattamatta olevien sitoumusten määrä väheni yli 60 prosenttia vuonna 2007 | Vanhojen ja lepäävien maksattamatta olevien sitoumusten kokonaisarvo oli 1 098 miljoonaa euroa vuoden 2006 lopussa ja 1 003 miljoonaa euroa vuoden 2007 lopussa, joten se pieneni noin 10 prosenttia. Pyrkimyksenä oli erityisesti vapauttaa kaikki jäljellä olevat tarpeettomat sitoumukset niin ajoissa, että niitä vastaavat varat voitiin sitoa uudelleen vuoden 2007 loppuun mennessä. Tämän vuoksi komissio asetti sitoumusten vapauttamiselle tavoitteen, joka oli saavutettava maaliskuun 2007 loppuun mennessä. Tämä kunnianhimoinen tavoite ylitettiin. Seuraavassa taulukossa on esitetty vuosia 2006 ja 2007 koskevat numerotiedot. Taulukko 8: EKR:n sitoumusten vapauttaminen 1.1.2006-31.3.2007 | Indi-kaattori | Määritelmä | Määrä (milj. euroa) | 2006 | 2007 | Tavoite (31.3. 2007 men-nessä) | Toteutunut (31.3. 2007 men-nessä) | Vapau-tetut sitou-mukset | Aiemmin sidotut mutta käyttämättä jääneet varat, jotka vapautetaan uusia ohjelmia varten | 689 | 391 | 464 | Komission yksiköiden valmisteluasiakirjan liitteissä 1 ja 4 eritellään yksityiskohtaisesti käyttämättömien varojen kehitys vuodesta 2003, vapautettujen sitoumusten ja perintämääräysten kokonaismäärät sekä sitoumusten ja maksujen brutto- ja nettomäärät. 5.2.2. Jaetaan sitoumukset tasaisesti koko vuodelle ja vältetään sitoumusten kasautuminen vuoden loppuun Vaikka vuoden aikana tehtiin aiempaa enemmän päätöksiä 9. EKR:n kaikkien varojen sitomiseksi, ennen syyskuun loppua tehtyjen EKR:n kokonaissitoumusten osuus pysyi edellisvuoden tasolla 58 prosentissa. 5.2.3. Stabex[9] Komissio jatkoi vuonna 2007 Stabex-toimintasuunnitelman täytäntöönpanoa, johon kuuluu uusien keskinäisten velvoitekehysten hyväksyminen, jotta jäljellä olevat varat voidaan käyttää nykyisiin tarpeisiin mukautettujen uusien ohjelmien rahoittamiseen. Kaikki keskinäiset velvoitekehykset on tarkoitus allekirjoittaa vuoden 2008 aikana. Seuraavassa taulukossa esitetään komission hallinnoimien Stabex-varojen alustava tilanne 31.12.2007. Taulukko 9: Stabex – tilanne 2006/2007 (euroa) | 2006 | 2007 | Käyttöön asetetut varat yhteensä (siirtosopimukset + korot) | 2 703 475 370 | 2 741 845 131 | Allekirjoitetut keskinäiset velvoitekehykset | 2 546 769 644 | 2 656 264 965 | Varat, joita koskevia keskinäisiä velvoitekehyksiä ei ole allekirjoitettu 31.12.2008 mennessä | 156 708 847 | 85 580 166 | Käyttöön otetut varat | 2 065 612 214 | 2 154 826 786 | Vakuustilit (maksettava 31.12.2010 mennessä) | 191 602 109 | 99 609 288 | Neljännen Lomén sopimuksen 212 artiklan mukaan Stabex-varoja saavien AKT-valtioiden kansallisten tulojen ja menojen hyväksyjien on toimitettava vuosittain kertomus Stabex-varojen hallinnoinnista. Tätä kertomusta laadittaessa osa vuosikertomuksista oli vielä toimittamatta. Kun kaikki tiedot on saatu ja analysoitu, Stabex-varojen täytäntöönpanosta vuonna 2007 annetaan yksityiskohtaisempi kertomus. 5.3. Koordinoidaan ja yhdenmukaistetaan toimet muiden rahoittajien kanssa - EKR:n rahoituksen alakohtainen keskittäminen EKR:n menojen alakohtainen jakauma oli vuonna 2007 seuraava: Taulukko 10: EKR-maksusitoumukset ja -maksut OECD:n kehitysapukomitean luokituksen mukaan, 2007 (milj. euroa) (*) | Ala | Sitou-mukset | Maksut | milj. euroa | % kokonais-määrästä | milj. euroa | % koko-naismää-rästä | Koulutus, terveydenhuolto, vesi ja perusjätevesihuolto | 1 247 | 36 % | 852 | 31 % | Liikenne, viestintä ja energia | 751 | 22 % | 799 | 28 % | Maatalous, kalastus, kauppa, teollisuus ja matkailu | 373 | 11 % | 274 | 10 % | Ympäristö ja muut monialaiset kysymykset | 324 | 9 % | 156 | 5 % | Hyödyketuki ja yleinen ohjelmatuki (**) | 461 | 13 % | 557 | 19 % | Velanhuojennukset | 23 | 1 % | - | 0 % | Muut, myös tuki jälleenrakentamiseen | 261 | 7 % | 134 | 5 % | Hallintokulut | 50 | 1 % | 61 | 2 % | Yhteensä | 3 489 | 100 % | 2 833 | 100 % | * Alustavat luvut Kahden- ja monenvälinen julkinen kehitysapu ja julkinen apu Lukuun eivät sisälly rauhanrahaston varat: sitoumukset = 147 milj. euroa, maksut = 86 milj. euroa ** Hyödyketuki ja yleinen ohjelmatuki Sitoumukset (milj. euroa) | % kokonaismäärästä | Maksut (milj. euroa) | % kokonaismäärästä | josta yleistä talousarviotukea | 415 | 12 % | 455 | 16 % | josta elintarviketurva- ja elintarvikeapuohjelmia ja Stabex-varoja | 46 | 1 % | 136 | 4 % | Yhteensä | 461 | 13 % | 557[10] | 19 % | - Rahoitus kansainvälisten järjestöjen kautta YK:n järjestöjen ja Maailmanpankkiryhmän kanssa tehtyjen sopimusten arvo oli vuonna 2007 yhteensä 432 milj. euroa eli 11,3 prosenttia kaikkien sopimusten arvosta. Kyseinen prosenttiosuus osoittaa kehityksen olleen tasaista vuosina 2005-2007. Vuonna 2007 komissio teki seuraavat sopimukset: - Maailmanpankin kanssa 226 miljoonan euron sopimus. Summasta osoitetaan 150 miljoonaa euroa peruspalvelujen turvaamiseen Etiopiassa. Niihin kuuluvat aluehallinnon tarjoamat perus- ja keskiasteen koulutukseen, terveydenhuoltoon, maatalouteen, luonnonvaroihin ja vesihuoltoon liittyvät peruspalvelut, samalla kun palvelujen toimittamisesta pyritään tekemään entistä läpinäkyvämpää ja vastuullisempaa. - YK:n järjestöjen kanssa 205 miljoonan euron sopimus. Summasta osoitetaan 71,5 miljoonaa euroa UNICEFille, 47,6 miljoonaa euroa YK:n kehitysohjelmalle (UNDP) ja 11,7 miljoonaa euroa elintarvike- ja maatalousjärjestölle (FAO). YK:n järjestöjen kanssa sovittiin vuoden 2007 alussa yhteisistä raportointisuuntaviivoista, joita sovelletaan voimassa oleviin sopimuksiin. Komission yksiköiden valmisteluasiakirjan liitteessä 5 esitetään vuodelta 2007 yksityiskohtaiset numerotiedot sopimuksista, maksuista ja määristä, jotka on vielä maksettava YK:n järjestöille ja Maailmanpankille. 5.4. Varmistetaan tehokas valvontaympäristö ja vastuualueet - Valvotaan toimia tiiviisti otantamenetelmillä EuropeAid-yhteistyötoimiston valvontatoimet perustuvat EY:n talousarvioon ja EKR:iin sovellettaviin varainhoitoasetuksiin. Tavoitteena on ylläpitää oikeasuhteista valvontajärjestelmää, jolla voidaan saavuttaa laillisuuteen, asianmukaisuuteen ja moitteettomaan varainhoitoon liittyvät tavoitteet. Laillisuuden ja asianmukaisuuden valvonta varmistetaan ensisijaisesti siten, että jokainen rahoitustoimi tarkastetaan ennen sen hyväksymistä. Ennakkotarkastukset ovat tärkeitä, koska niiden ansiosta vältetään virheitä ja jälkikäteen tehtäviä korjauksia. Ennakkotarkastuksissa kiinnitetään huomiota sekä rahoitustoimien taloudellisiin että operatiivisiin piirteisiin. Ensisijaista valvontajärjestelmää täydennetään jälkikäteisvalvonnalla ja lisätarkastuksilla. Jälkivalvontajärjestelmän rakennetta muutettiin vuonna 2005, ja sen menettelyjä tarkistettiin vuonna 2006. Sen sijaan vuonna 2007 ei tehty uusia muutoksia vaan keskityttiin aiempien muutosten täytäntöönpanoon. Tavoitteena on tarkastaa jälkikäteen EKR:n ja EY:n talousarvion osalta yhteensä yksi prosentti EuropeAid-yhteistyötoimiston rahoitustoimista (maksut, perintätoimet ja ennakkomaksujen hyväksymiset). Tarkastettavien rahoitustoimien lukumäärälle on myös omat vähimmäisvaatimukset. Kutakin rahoitustoimea tarkasteltaessa pyritään havaitsemaan systeemiset ongelmat sekä havaitsemaan ja korjaamaan rahalliset poikkeamat, joiden seurauksena maksuja suoritetaan, määriä peritään tai ennakkomaksuja hyväksytään liian paljon tai liian vähän. Rahoitustoimien kokonaismäärästä (18 718) valittiin tarkastettavaksi 142 toimea (0,75 prosenttia), joiden kokonaisarvo on 961 027 683 euroa. Kaikkien otokseen kuuluvien rahoitustoimien tarkastukset on tarkoitus saada päätökseen huhtikuussa 2008. Tämä osoittaa, että virheitä on varsin vähän eikä niillä ole huomattavaa taloudellista vaikutusta. Taulukko 11: rahoitustoimien jälkivalvonta (EKR ja EY:n talousarvio) 2007 – tilanne helmikuussa 2008 | Toimien lukumäärä | % kaikista toimista | Kaikki toimet | 18 718 | 100 % | Toimet, joiden tarkastamista on suunniteltu | 142 | 0,75 % | - toteutetut tarkastukset (toimet toteutettu tammi-lokakuussa 2007) | 119 | 0,63 % | - tarkastukset, jotka on määrä saattaa päätökseen huhtikuussa 2008 (toimet toteutettu heinä-joulukuussa 2007) | 23 | 0,12 % | Lisäksi komissio - tarkasti jälkikäteen 26 toimea, joiden toteuttamiseen tulojen ja menojen hyväksyjä antoi luvan, vaikka toimen tarkastaja oli esittänyt asiaa koskevia varaumia. Näistä 11 liittyi maksuihin ja muut sopimusasioihin tai hankintoihin. Poikkeusmenettelyä sovellettiin vuonna 2007 vähemmän kuin vuonna 2006, jolloin tapauksia oli 39; - tarkasti paikalla toimia ja sisäisiä tarkastuksia kolmessa AKT-valtiossa sijaitsevassa lähetystössä, jotka oli valittu riskianalyysillä. Näiden tarkastusmatkojen toimintaohjeet uudistetaan tänä vuonna, jotta toiminta voidaan koordinoida paremmin päätoimipaikassa. Suunnitelmaan kuuluu yleensä neljä tarkastuskäyntiä. Vuonna 2007 toteutettiin kolme tarkastuskäyntiä (Angola, Kongon Demokraattinen Tasavalta ja Guinea-Bissau), kun alkuperäisessä suunnitelmassa niitä oli neljä. - Vuotuiset tarkastussuunnitelmat Asiasta vastaavat yksiköt toteuttavat riskienarvioinnin perusteella laadittavan vuotuisen tarkastussuunnitelman päätoimipaikassa ja lähetystöissä. Tarkastussuunnitelmalla pyritään luomaan erillinen varmistusjärjestelmä, joka täydentää pakollisia tarkastuksia. Tarkastukset on näin ollen sisällytetty tiiviisti hankkeiden koko elinkaareen. Tarkastustoiminnan keskitetyn seurannan tehostamiseksi EuropeAid-yhteistyötoimisto analysoi vuoden aikana valmistuneita tarkastuskertomuksia, jotka on tehty vuotuiseen tarkastussuunnitelmaan kuuluneista tarkastuksista. Vuotta 2007 koskevat havainnot osoittavat tarkastusten tuottaneen hyvän varmuuden siitä, että varat on yleisesti ottaen käytetty sopimusehtojen mukaisesti ja että sisäisen valvonnan avulla voidaan ennaltaehkäistä ja havaita virheitä, sääntöjenvastaisuuksia ja petoksia. Tarkastuskertomusten vertailu oli vaikeaa, koska niitä on monentyyppisiä. EuropeAid-yhteistyötoimiston syyskuussa 2007 julkaisemilla vakiomuotoisilla toimintaohjeilla yhdenmukaistetaan toimintaa ja parannetaan kertomusten laatua (toimintaohjeissa on määritelty toteutettavien tehtävien yksityiskohtaiset tavoitteet) sekä helpotetaan niiden vertailua (raportoinnilla on sama perusta). - Neljän pilarin periaatteiden noudattaminen Kansainvälisten järjestöjen menettelyjen ja kansainvälisesti tunnustettujen standardien yhdenmukaisuutta on analysoitu Maailmanpankin ja 12 YK:n järjestön osalta (UNDP, WHO, FAO, UNHCR, UNFPA, WFP, UNMAS, UNCTAD, UNRWA, UNICEF, IFAD ja UNOPS) sekä muiden kansainvälisten järjestöjen osalta, mukaan luettuina AKT-valtioiden aluejärjestöt. YK:n järjestöistä tehdyt analyysit kattavat yli 97 prosenttia EuropeAid-yhteistyötoimiston rahoitusosuuksista niille järjestöille, jotka ovat allekirjoittaneet taloudellisen ja hallinnollisen puitesopimuksen (FAFA). Analyysin tulokset ovat myönteisiä ja osoittavat, että järjestöt yleensä noudattavat EY:n talousarvioon sovellettavan varainhoitoasetuksen 53 artiklan d kohdassa määriteltyjä neljän osa-alueen vaatimuksia (kirjanpitoa, tilintarkastusta, sisäistä valvontaa ja julkisia hankintoja koskevat menettelyt). Jos analyyseissa kävi ilmi, että jotkin AKT-valtioiden aluejärjestöt eivät noudata näitä vaatimuksia kaikilta osin, kyseisten järjestöjen kanssa tehtäviin sopimuksiin tehtiin tarvittavat muutokset ennen allekirjoittamista. 5.5. Toteutetaan aktiivista henkilöstöpolitiikkaa ja kehitetään sisäisiä prosesseja - Toteutetaan aktiivista henkilöstöpolitiikkaa EuropeAid-yhteistyötoimiston työmäärän arvioinnin perusteella päätoimipaikkaan voitiin palkata 11 uutta sopimussuhteista toimihenkilöä vuoden 2007 aikana. Henkilöstötilanteen helpottumisesta huolimatta C-linjan työmäärä henkilöä kohti on edelleen suuri. AKT-valtioissa sijaitsevissa lähetystöissä henkilöstötilanne on edelleen hyvin tiukka. Taulukko 12: Avoimet toimet EuropeAid -yhteistyötoimistossa: päätoimipaikka (AKT-linja) ja AKT-lähetystöt (2006 ja 2007) | Sijaintipaikka | Henkilöstötyyppi | Avoimia toimia vuoden lopussa | 2006 | 2007 | AKT-lähetystöt | Virkamiehet | 7 % | 4 % | Muu henkilöstö | 9 % | 10 % | Päätoimipaikka (AKT-linja) | Virkamiehet | 0 % | 2,6 % | Muu henkilöstö | 1 % | 4,4 % | Vuoden lopussa avoinna olevien toimien osuuden kasvu on satunnaista ja johtuu pääasiassa käynnissä olevista rekrytointimenettelyistä. - Jatketaan tieto- ja kirjanpitojärjestelmien kehittämistä Koska EKR:n integroimisessa CRIS- ja ABAC-järjestelmiin on edelleen ongelmia, asia pyritään ratkaisemaan erityisellä toimintasuunnitelmalla, jotta prosessi saadaan päätökseen vuonna 2009 toteutettavia rahoitustoimia varten. Kaikkien moduulien kehitystyötä on nopeutettu, koulutustilaisuuksia suunnitellaan parhaillaan ja koko järjestelmän on tarkoitus olla käyttökunnossa heti vuoden 2008 tilien päättämisen jälkeen. [1] EUVL L 83, 1.4.2003, s. 1. [2] Päätös 2005/446/EY (EUVL L 247, 18.6.2005, s. 19). [3] Liite 1 b sellaisena kuin se sisältyy AKT–EY-ministerineuvoston päätökseen N:o 1/2006 (EUVL L 247, 9.9.2006, s. 22). [4] Päätös 2007/792/EY (EUVL L 320, 6.12.2007, s. 31). [5] Tämän asiakirjan 4 ja 5 jaksossa sitoumuksia ja maksuja koskevat numerotiedot vastaavat korjausta, jonka komissio teki vuonna 2004 vuosina 2002–2004 suoritettuja Stabex-maksuja koskeviin tietoihin. [6] Tässä asiakirjassa oleviin numerotietoihin sisältyvät Euroopan investointipankin (EIP) riskipääoma ja siihen liittyvät korkotuet 7. ja 8. EKR:sta, koska komissio on taloudellisessa vastuussa kyseisistä varoista. Yhdeksännestä EKR:sta rahoitettavaa EIP:n investointikehystä ei oteta huomioon, koska EIP on taloudellisessa vastuussa investointikehyksestä. [7] Tämä taulukko perustuu alustaviin tietoihin. [8] EUVL L 83, 1.4.2003, s. 1. [9] Stabex on Lomén yleissopimuksella (186–212 artikla) perustettu rahoitusväline, jolla on pyritty tasoittamaan AKT-valtioiden vientitulojen vaihtelua. Cotonoun sopimuksessa Stabex on korvattu uudella Flex-välineellä. [10] Tähän määrään sisältyy Stabex-varoja ja elintarvikeapua, mutta ei (toisin kuin taulukossa 4 olevassa maksujen yhteismäärässä (455 milj. euroa)) tappioiden korvaamista, velkahuojennuksia eikä hätäapua.